GiliGold/VAD_KnessetCorpus huggingface dataset:
מגלי והבה: זה מהתקציב הרגיל או שזאת תוספת שמגיעה רק לסגן שר האוצר?
אורי גבע: זאת לא תוספת.
אורי גבע: אלה עודפים.
אורי גבע: סגן שר האוצר מתוקצב בדיוק כמו שמתוקצב כל סגן שר בממשלה.
מגלי והבה: זה התקציב הייעודי שלו כסגן שר?
אורי גבע: כמובן.
אורי גבע: זה התקציב של הלשכה.
אורי גבע: זה תקציב לפעילות הלשכה.
מגלי והבה: כמו כל סגני השרים?
אורי גבע: הוא לא חורג ולו בשקל אחד.
מגלי והבה: בסדר.
משה גפני: ה צ ב ע ה הודעה מספר 05005 – אושרה פה אחד הודעה מספר 03001 – אבטחת שרים יש שרים שלא מכירים אותם, ולכן למה צריך לתת להם אבטחה?
אמנון כהן: רק בגלל האבטחה יכירו אותם.
פניה קירשנבאום: למה ניתנת אבטחה באופן אוטומטי לכל שר בממשלה?
משה גפני: אני חושב שלא צריך.
משה גפני: אני חושב שזאת ממש טעות.
פניה קירשנבאום: הרי יש מידע למי נשקפת סכנה.
משה גפני: למה צריך לתת אבטחה לכל השרים?
אורי גבע: אבטחת שרים, זה לא שצריך ספציפית אבטחת שרים אלא התקצוב נעשה לא בדיוק לפי השנה הקלנדרית אלא לפי הנחיות שב"כ.
משה גפני: ה צ ב ע ה נגד – 1 הודעה מספר 03001 – אושרה
מגלי והבה: למיכאל איתן אין אבטחה.
מגלי והבה: הוא השר היחידי שאין לו אבטחה.
משה גפני: אני מצביע בעד, אבל אני לא חולק עליך.
משה גפני: למיכאל איתן אכן אין אבטחה.
משה גפני: הודעה מספר 55002 –
אשרה רודב: מדובר על פיתוח של משרד האוצר.
אשרה רודב: מעצם טבעו של סעיף פיתוח, מדובר בפרוייקטים שהם ארוכי טווח והם מתפרסים בדרך כלל על כמה שנים.
אשרה רודב: יש כאן פיתוח של המיכון באוצר, של סחר חוץ, פרוייקטים מיוחדים.
משה גפני: ה צ ב ע ה הודעה מספר 55002 – אושרה פה אחד הודעה מספר 10002 – מועצה לאומית לביטחון למה צריך 13 מיליון שקלים?
אורי גבע: כמו שדיברנו על אבטחת השרים, מדובר בפרוייקטים מתמשכים של המועצה הלאומית לביטחון.
מגלי והבה: למה בתוך זה אין נסיעות לחוץ לארץ של עוזי ארד?
אורי גבע: אני אשמח לדעת.
אורי גבע: מבחינת העודפים, אני יודע שמדובר בפרוייקטים שלהם.
מגלי והבה: אני רוצה לדעת את תקציב הנסיעות לחוץ לארץ של עוזי ארד.
משה גפני: ה צ ב ע ה הודעה מספר 10002 – אושרה פה אחד
צחי דוד: עודפים בפרוייקטים מתמשכים ועודפים של הרשות לפיתוח הנגב והרשות לפיתוח הגליל.
משה גפני: ה צ ב ע ה הודעה מספר 04006 – אושרה פה אחד הודעה מספר 04007 – שירותי דת, משרד ראש הממשלה, מועצות דתיות
צחי דוד: מדובר בעודפים בתקציב הפיתוח של המשרד, פיתוח בתי כנסת, מקוואות ויתר מוסדות הדת.
מגלי והבה: אני עוזר לחברי מרגי.
משה גפני: ה צ ב ע ה הודעה מספר 04007 – אושרה הודעה מספר 79003 – פיתוח התחבורה
הרצל בן יהשוע: מדובר כאן על פרוייקטי פיתוח להסעת המונים ופיתוח כבישים.
משה גפני: ה צ ב ע ה הודעה מספר 79003 – אושרה פה אחד הודעה מספר 68004 – רשות האוכלוסין הרפרנט לא כאן.
משה גפני: הודעה מספר 01002 – נשיא המדינה, טיסות לחוץ לארץ
אשרה רודב: לגבי הלשכות של הנשיאים לשעבר, אלה באמת סכומים מאוד מאוד מינוריים שעוברים.
אשרה רודב: סכומים שאמורים להשתלם בסוף השנה אבל מחויבויות שעוברות משנה לשנה.
אשרה רודב: הטיסות לחוץ לארץ עליהן מדובר, הסבירו לי במשרד שהם משלמים בגין אבטחות הטיסות, הוצאות ביטחון שונות.
אשרה רודב: ההתחייבויות יוצאות כבר ב-2009 אבל הרבה פעמים רק מספר חודשים לאחר מכן משלמים.
משה גפני: אני אעזור לך בהסבר.
משה גפני: ההסבר הוא שאנחנו אישרנו את הנסיעות של נשיא המדינה לדרום אמריקה וחלק מהכסף שאנחנו כבר אישרנו לגבי הנסיעות האלה לא מומש ועכשיו הוא ממומש וצריך את העודפים.
אלכס מילר: זה אמור לגבי הנשיאים לשעבר?
משה גפני: זה ההסבר ואני יודע אותו כי דיברו אתי.
משה גפני: ה צ ב ע ה הודעה מספר 01002 – אושרה פה אחד
נח הקר: מדובר כאן בסעיף הרגיל של רשות המים.
נח הקר: הכסף שאתם רואים שעובר כאן משנה לשנה, זה כסף של תוכנית החירום במשק המים.
משה גפני: אנחנו נאשר את זה.
משה גפני: אחרי שאישרנו אתמול את ביטול היטל הבצורת, נטפל ברשות המים אחר כך.
משה גפני: ההודעה אושרה.
משה גפני: חבר הכנסת ציון פיניאן מבקש רביזיה.
משה גפני: הודעה מספר 32007 – תמיכות בחקלאות
נח הקר: מדובר כאן בהסכם המים משנת 2006, בהקשר לעודפים שמחויבים בהסכם.
משה גפני: זאת תמיכה בחקלאים, בגין מה?
נח הקר: זה לשימוש יעיל במים.
נח הקר: זה להשקאות בשימוש יעיל במים לחקלאים.
משה גפני: ה צ ב ע ה הודעה מספר 32007 – אושרה פה אחד הודעה מספר 09002 – משרד החוץ
אורי גבע: משרד החוץ, עיקר העודפים שלו מגיע מפיתוח של נציגויות בחוץ לארץ.
אורי גבע: ארבע נציגויות כיום נמצאות בהקמה ועיקר העודפים מגיע משם.
מגלי והבה: מה זה פעילות מטה בארץ?
מגלי והבה: איזה מטה פועל בארץ?
אורי גבע: למשרד החוץ יש מטה בארץ.
אורי גבע: כל עובדי משרד החוץ שנמצאים היום בארץ.
מגלי והבה: אני יודע, אבל יש להם תקציב מוגדר.
מגלי והבה: עכשיו יש מטה מורחב?
מגלי והבה: מטה אחר?
אורי גבע: לא.
אורי גבע: מה שאתה רואה בהודעה הזאת, זה בעצם תפעול ואחזקה שוטף.
אורי גבע: זה השוטף הרגיל שיש למשרד, בין אם אלה חוזים של ניקיון או חוזים של כל דבר אחר.
משה גפני: יש מטה או אין מטה?
משה גפני: :
ציון פיניאן: הפעילות בארץ יותר קשה מאשר הפעילות בחוץ לארץ.
מגלי והבה: אני לא מכיר, והייתי שם סגן שר.
פניה קירשנבאום: את שר החוץ אתה מכיר?
מגלי והבה: אני נגד אישור ההודעה.
משה גפני: נגד – 1 הודעה מספר 09002 – אושרה
משה גפני: הודעה מספר 08002 – משרד המשפטים
אשרה רודב: נמצאת כאן גם התקציבאית של הנהלת בתי המשפט שיכולה להסביר את החלק שלהם וגם של בתי הדין הרבניים.
חיה עזו: הוצאות שוטפות של הנהלת בתי המשפט.
משה גפני: ובתי הדין.
חיה עזו: לא, רק הנהלת בתי המשפט.
הרצל יחזקאל: יש לנו כאן עודפים לגבי תוכנית המחשוב החדשה שלנו.
הרצל יחזקאל: התוכנית הזאת היא בשלבים.
משה גפני: ה צ ב ע ה הודעה מספר 08002 – אושרה פה אחד הודעה מספר 73003 – מפעלי מים
נח הקר: מדובר כאן בסעיף הפיתוח של משק המים.
נח הקר: אלה פרוייקטים שיצאו לדרך, קבלנים שמתקדמים עם הזמן ומחכים לתשלומים.
אמנון כהן: כל הכבוד.
משה גפני: ה צ ב ע ה הודעה מספר 73003 – אושרה פה אחד הודעה מספר 38003 – תמיכות בענפי משק
דוד שטיינמץ: מדובר בעודפים שקשורים למרכז ההשקעות, לסוכנות לעסקים קטנים שאנחנו הקמנו.
דוד שטיינמץ: כל העודפים שהיו להם התחייבויות.
משה גפני: ה צ ב ע ה הודעה מספר 38003 – אושרה פה אחד הודעה מספר 54002 – רשות פיקוח, רשות הטבע והגנים
יוגב גרודס: רשות הטבע והגנים מטפלת בפרוייקטים שונים לשמירת טבע וגנים, כמו שחלק מהפעילויות שהעברנו קודם לגבי הגן הלאומי בעובדת, אכיפה וציד וכולי.
משה גפני: ה צ ב ע ה נגד – 1 הודעה מספר 54002 – אושרה
משה גפני: הודעה מספר 26003 – המשרד להגנת הסביבה
יוגב גרודס: רוב העודפים במשרד להגנת הסביבה הם לקרן הניקיון, קרן שלוקחת כסף מהיטל הטמנה ומשקיעה אותו בפעילויות להפחתת ההטמנה.
משה גפני: ה צ ב ע ה הודעה מספר 26003 – אושרה פה אחד הודעה מספר 25002 – תגמולים לנכים
יוגב גרודס: עוד מעט נסביר את זה.
משה גפני: בסדר, נחזור לזה ונאשר את זה.
משה גפני: הודעה מספר 67002 – משרד הבריאות
רועי כפיר: כל העודפים הם עודפים מחויבים, פרוייקטים של פיתוח.
אלכס מילר: מה זה תכנון וחיזוק הצפון ואשקלון?
אלכס מילר: למה מיועד הכסף?
אלכס מילר: יש כאן תוספת מאפה ל-2 מיליון שקלים.
מגלי והבה: זה מיגון בתי החולים.
מגלי והבה: אתה נגד?
פניה קירשנבאום: 2,5 מיליון שקלים?
קריאה: זה לא 2,5 מיליון.
קריאה: זה רק העודף שלא הספיקו לשלם בשנה שעברה.
רועי כפיר: התוכנית כולה עם השתתפות אוצרית של 209 מיליון שקלים.
משה גפני: ה צ ב ע ה הודעה מספר 67002 – אושרה פה אחד
צחי דוד: תקציב הפיתוח של משרד השיכון מורכב ברובו ממשקים סגורים, עודפי פיתוח לבנייה שמשרד השיכון מוביל ובאופן טבעי הם לוקחים הרבה שנים ולאחר שמתקבלות ההכנסות, הן מתגלגלות משנה לשנה עד הניצול שלהן.
משה גפני: ה צ ב ע ה הודעה מספר 70005 – אושרה פה אחד הודעה מספר 24002 – משרד הבריאות
רועי כפיר: הכל עודפים מחויבים.
רועי כפיר: אם תרצו את הפירוט, אוכל לתת אותו.
מגלי והבה: כן, מה זה חיזוק הצפון?
רועי כפיר: חיזוק הצפון הוא ב-67.
רועי כפיר: איפה אתה רואה את זה כאן.
מגלי והבה: אני רואה את זה בעמוד 130.
משה גפני: 129 אלף שקלים?
רועי כפיר: אני יכול לבדוק את זה.
רועי כפיר: אלה נתונים של חשבות המשרד.
משה גפני: אנחנו נאשר את ההודעה הזאת אבל אני מבקש שתברר ותודיע לחבר הכנסת מגלי והבה מה זה.
משה גפני: ה צ ב ע ה הודעה מספר 24002 – אושרה פה אחד
חנן פריצקי: העודפים נועדו לממן את ההתחייבויות שלנו בשנה שעברה.
חנן פריצקי: יש כאן 80 מיליון שקלים לקרן סיוע לעמותות, וזה הסכום הגדול שעבר.
חנן פריצקי: חוץ מזה, יש כאן את העודפים הקלאסיים של תשלומים של נובמבר-דצמבר שאנחנו לא מצליחים לשלם בזמן ואנחנו משלמים בתחילת ינואר.
חנן פריצקי: אלה העודפים כאן.
משה גפני: ה צ ב ע ה הודעה מספר 23006 – אושרה פה אחד
אורי גבע: המשרד לענייני גמלאים.
אורי גבע: כל העודפים של המשרד לענייני גמלאים מורכבים מפרוייקטים מתמשכים עם משרדים שונים, ביניהם הקמת מוקד מידע לגמלאים ניצולי שואה, פרוייקטים שונים עבור גמלאים בקהילה, טיפולי שיניים לנזקקים שהם גמלאים ועוד פרוייקטים נוספים מתמשכים.
אורי גבע: כל העודפים הם פרוייקטים מתמשכים.
משה גפני: ה צ ב ע ה הודעה מספר 04020 – אושרה פה אחד
צחי דוד: תקציב רגיל של משרד השיכון.
צחי דוד: רוב התקציב הוא לפרוייקטי מחשוב שונים והסכום העיקרי הוא עבור שיקום שכונות, הפן החברתי ולא הפיזי.
אמנון כהן: יפה, אבל למה כל כך קצת?
צחי דוד: זה רק העודף.
משה גפני: ה צ ב ע ה הודעה מספר 29002 – אושרה פה אחד פניות מספר 83-85 – תיאום הפעולות בשטחים
מאיר בינג: הפנייה נועדה לתגבר את תיאום הפעולות בשטחים בכ-5 מיליון שקלים בהתאם לסיכום בין המשרדים, בעיקר לפעילות השוטפת.
משה גפני: תסביר שוב.
מאיר בינג: לפני אישור הממשלה את התקציב, לא הגענו לסיכום אתם והסיכום נעשה לאחר אישור התקציב.
מאיר בינג: בהתאם לסיכום בין המשרדים סוכם על תקצוב של כ-5 מיליון שקלים לתקציב המשרד.
משה גפני: יכול להיות שזה למפקחים או משהו כזה?
מאיר בינג: בפנייה הזאת אין שום קשר למפקחים.
מאיר בינג: יש פנייה נפרדת לגבי המפקחים שתוגש לכם בנפרד והיא לא קשורה לפנייה הזאת.
משה גפני: איפה הפנייה שתוגש בנפרד?
אמנון כהן: אלה ה-12 מיליון שקלים?
מאיר בינג: אני אעשה סדר בנושא.
משה גפני: הפנייה הזאת היא לא לגבי המפקחים?
מאיר בינג: לא לגבי המפקחים.
משה גפני: איפה הפנייה לגבי המפקחים?
מאיר בינג: לגבי המפקחים יש פנייה אחת שהוגשה לוועדת החוץ והביטחון בסכום של 12 מיליון שקלים, שמעבירה כסף למשרד הביטחון.
מאיר בינג: יש פנייה אחרת שצריכה להיות מוגשת לוועדת הכספים ולוקחת את הכסף ממשרד הביטחון פלוס תקציב תוספתי נוסף ומביאה לכאן.
משה גפני: אתה תסביר את הפנייה כאשר היא תגיע לכאן?
מאיר בינג: או אני או הרפרנט שלי.
משה גפני: אבל יסבירו לנו שזה על המפקחים.
מאיר בינג: זה יהיה כתוב בדברי ההסבר בצורה ברורה.
משה גפני: ה צ ב ע ה פניות מספר 83-85 – אושרו פה אחד
מאיר בינג: יש לי עוד מספר פניות של העודפים.
טמיר כהן: בעמוד 37 יש עוד פנייה שלך.
אמנון כהן: קודם עמוד 31.
משה גפני: הודעה מספר 52002 – המשרד לביטחון פנים
מאיר בינג: עודפים של תקציב הפיתוח של משרד לביטחון פנים, משטרה, שירות בתי הסוהר.
מאיר בינג: רוב העודפים הם בשירות בתי הסוהר שיש לו מערכת מחשוב שעובדים עליה ומטפחים אותה ומטמיעים אותה.
מאיר בינג: הדבר השני הוא שיפוץ של תאי המאסר.
פניה קירשנבאום: הייתה אמורה להיות גם העברה שלכם לרשות למלחמה בסמים.
מגלי והבה: וגם לגיוס.
פניה קירשנבאום: הוגשה לכם בקשה כבר לפני כשבוע או משהו כזה ואני רוצה לשאול מה קורה עם הבקשה הזאת.
מאיר בינג: הגענו לסיכום עם המשרד והפנייה תוגש בקרוב לוועדת הכספים.
מאיר בינג: מדובר בפנייה גדולה של המשרד לביטחון פנים שיהיו בה גם עוד 10 מיליון שקלים לרשות למלחמה בסמים.
פניה קירשנבאום: בינתיים אין להם כסף.
מאיר בינג: יש סיכום.
פניה קירשנבאום: אם תכינו את זה היום, אנחנו נעביר את זה היום.
מאיר בינג: זו פנייה גדולה מאוד.
פניה קירשנבאום: אל תחכו.
פניה קירשנבאום: אפשר היה להעביר 10 מיליון שקלים לרשות כי בינתיים הרשות יושבת בלי כסף.
פניה קירשנבאום: אין כסף לאשפוז לשם גמילה.
פניה קירשנבאום: אני לא מבינה למה צריך לחכות להעברה הגדולה הזאת ולא להעביר את 10 המיליון שקלים.
פניה קירשנבאום: אני לא מבינה למה הדברים לא זזים שם.
מגלי והבה: את רוצה רביזיה?
פניה קירשנבאום: אני רוצה לקדם את הפנייה כך שהיא לא תתקע.
אמנון כהן: תרשום את זה ותן תשובה לחברת הכנסת קירשנבאום.
פניה קירשנבאום: השאלה אם זה יכול להגיע לכאן בהקדם.
מגלי והבה: שאלה נוספת לגבי העברה תקציבית מההסכם הקואליציוני של ישראל ביתנו לגיוס.
מאיר בינג: מה זה גיוס?
מגלי והבה: גיוס למשטרה, לביטחון פנים.
פניה קירשנבאום: היו אלף תקנים.
מגלי והבה: האם התקציב עבר?
מאיר בינג: לא היה סיכום על התקנים.
מאיר בינג: יש סיכום על סכום מסוים.
מאיר בינג: השר יגבש תוכנית.
מגלי והבה: אני רוצה לדעת אם העבירו או לא.
מאיר בינג: לא, הבקשה טרם הועברה.
מגלי והבה: השר לביטחון פנים אומר שהוא מוסיף תקנים ואם זה כך, מאיזה תקציב?
מאיר בינג: הוא רוצה להוסיף תקנים למלחמה בפשיעה.
מאיר בינג: על הנקודה הספציפית הזאת הוגשה בקשה ומתקיימים לגביה דיונים.
מאיר בינג: זה בדרך להיסגר.
מאיר בינג: כבר אמרו לנו מה הכוונות ואיך רוצים להשתמש בכסף הזה אבל טרם הוגשה בקשה מסודרת.
משה גפני: ה צ ב ע ה הודעה מספר 52002 – אושרה פה אחד הודעה מספר 07002 –
מאיר בינג: העברה של העודפים של המשרד לביטחון פנים מהתקציב הרגיל.
מאיר בינג: קודם העברנו את הפיתוח.
מאיר בינג: בתקציב הרגיל של המשרד, המשטרה, השב"כ, ורוב הסכום הוא קרן בלאי של המשטרה.
מאיר בינג: המשטרה רוכשת את הרכבים באופן ישיר ולא באמצעות מינהל הרכב.
משה גפני: ה צ ב ע ה הודעה מספר 07002 – אושרה פה אחד
מאיר בינג: בעמוד 64 יש עוד פנייה אחת שלי.
משה גפני: הודעה מספר 17002 –
מאיר בינג: העברת עודפים של המינהל האזרחי.
משה גפני: אין מפקחים ואין בעיות.
מאיר בינג: אלה רק עודפים.
משה גפני: אנחנו יודעים שאלה עודפים אבל השאלה למה.
מאיר בינג: עודפים של הפעילות השוטפת.
משה גפני: השוטפת.
משה גפני: לא מפקחים ולא משהו חדש.
מגלי והבה: למה?
מגלי והבה: יש יחידת פיקוח.
מאיר בינג: יש להם יחידת פיקוח אבל זאת עבודה שוטפת שלהם.
מאיר בינג: יש להם מפקחים שעושים עבודה שוטפת.
משה גפני: ה צ ב ע ה הודעה מספר 17002 – אושרה
טמיר כהן: עמוד 45.
טמיר כהן: משרד התעשייה.
דוד שטיינמץ: עודפים של תקציבי הפיתוח של המשרד, אזורי תעשייה חדשים באזורי פיתוח.
דוד שטיינמץ: זה חלק מהתקציבים שקיבלנו כתוצאה מהסכם עסקת החבילה.
דוד שטיינמץ: קיבלנו את זה לקראת סוף השנה והתחייבנו עליהם.
משה גפני: ה צ ב ע ה הודעה של משרד התעשייה – אושרה פה אחד
יוגב גרודס: אם אפשר לחזור לעמוד 10.
יוגב גרודס: מרכבה, ממשל זמין.
יוגב גרודס: זה הקצה השני של מה שאישרנו קודם וזה מגיע מסעיף 83, סעיף הוצאות.
משה גפני: זה לא עמוד 10 אלא זה עמוד 8.
יוגב גרודס: נכון.
יוגב גרודס: מדובר באותו פרוייקט שאישרנו קודם.
יוגב גרודס: זה מגיע משני סעיפים שונים.
יוגב גרודס: הוצאות הפיתוח מגיעות מסעיף 83.
משה גפני: מי בעד ההודעה?
משה גפני: הודעה מספר 83011.
משה גפני: ה צ ב ע ה הודעה מספר 83011 - אושרה פה אחד
יוגב גרודס: דיברנו קודם על תגמולים לנכים.
יוגב גרודס: סעיף 25.
אמנון כהן: אני מודיע לפרוטוקול שאני מסיר את הרביזיה על הדתות מאחר שאני מכבד את השר.
משה גפני: עמוד 119.
משה גפני: הודעה מספר 25002 –
יוגב גרודס: אלה תשלומים לניצולי שואה נזקקים בהתאם להסכם שהיה בתקופת אולמרט.
משה גפני: צריך לזרז את האנשים.
יוגב גרודס: העברת העודפים היא חלק מהזירוז.
משה גפני: צריכים להגיע אלינו שני צווים ואם הם יגיעו, אני אקיים היום ישיבה בנושא.
יוגב גרודס: משה בר סימנטוב התקשר אלי והוא רוצה לדבר אתך.
משה גפני: הוא דיבר אתי בבוקר.
משה גפני: אני אקיים ישיבה אחר הצהרים.
יוגב גרודס: הוא מחפש אותך עכשיו.
פניה קירשנבאום: לא הצליחו להכין את ההעברה לרשות למלחמה בסמים כי יש להם העברה מסובכת.
פניה קירשנבאום: אמרתי לו שלא יביא את ההעברה הגדולה אלא את מה שיש להם.
משה גפני: שיביא אותה אחר הצהרים.
פניה קירשנבאום: כי אחרת אולי נתכנס שוב ב-14 באפריל.
יוגב גרודס: אני אומר לו שתתקיים עוד ישיבה היום.
פניה קירשנבאום: שיכין את הפנייה היום.
אשרה רודב: האם אפשר לחזור לעמוד 73 או 74, נציבות שוויון זכויות?
יוגב גרודס: הצבענו על ניצולי השואה?
מגלי והבה: לא, עוד לא.
משה גפני: ה צ ב ע ה הודעה מספר 25002 – אושרה פה אחד
אשרה רודב: מדובר בנציבות שוויון זכויות לאנשים עם מוגבלות.
אשרה רודב: נציבות שוויון הזכויות מקדמת 18 סטים של תקנות לרבות בניין, נגישות לשירות עבור הנכים.
פניה קירשנבאום: לכן שאלנו לאיזו נציבות הכוונה.
אשרה רודב: חל עיכוב בפעילות של הרשות בשנה שעברה כי הנציב חלה ורק השנה התמנה נציב חדש.
פניה קירשנבאום: נצביע על זה.
משה גפני: ה צ ב ע ה הודעה מספר 56002 – אושרה פה אחד
אמנון כהן: תודיעו לפחות שעה מראש.
משה גפני: מזכירות ועדת הכספים היא יעילה.
משה גפני: על סדר היום הצעת חוק לתיקון פקודת מסי העירייה ומסי הממשלה (פטורים) (מס' 17) (פטור מארנונה לבתי כנסת), התש"ע-2010, הצעתו של חבר הכנסת נסים זאב.
משה גפני: אני ביקשתי להגיע לנוסח עם קדימה.
משה גפני: גבירתי היועצת המשפטית, אתם הגעתם לאיזשהו נוסח?
משה גפני: הוא מבקש להוריד את התרבות התורנית והשאלה איך נפתור את הבעיה של הספרייה, נושא שעלה כאן.
משה גפני: אמרתי אתמול במליאת הכנסת שאנחנו דיברנו על העיקרון.
משה גפני: סיעת קדימה היא סיעה שאיננה מתנגדת לנושא של בתי כנסת וכל מה שנלווה לעניין הזה.
משה גפני: אגב, היא גם לא אומרת שרק ספרדים מתפללים או רק אשכנזים אלא היא אומרת שכולם מתפללים.
שי חרמש: כל אחד בסידור תפילה משלו.
רחל אדטו: אני מחכה לראות למה אתה חותר.
משה גפני: הדיון במליאה היה דיון עם הרבה אמוציות.
משה גפני: זה היה מיותר לגמרי מכיוון שכולנו מסכימים על העיקרון.
רחל אדטו: זאת הכללה מאוד גדולה, זה שכולנו מסכימים על העיקרון.
משה גפני: יכול להיות שיש כבר דברים חדשים, אבל אני הבנתי גם מהדיון במליאה וגם מהצעקות – אבל הבנתי גם מהדיון כאן בוועדה – שכולנו מסכימים שבית הכנסת פטור מארנונה וזה החוק.
משה גפני: כולנו מסכימים שיכולה להיווצר בעיה שבגללה חבר הכנסת נסים זאב הציע את החוק והבעיה שנוצרת היא למשל כאשר יש בית כנסת ובכל בתי הכנסת – לא בכל, אלא ברוב – יש גם שיעורי תורה, ברוב בתי הכנסת יש גם ספרייה, ולמשל הדוגמה שהביא חבר הכנסת מקלב בישיבה הקודמת, בית הכנסת ישורון בירושלים, ובא היועץ המשפטי ואומר שיש להם ספרייה והספרייה היא כלי עזר לבית הכנסת, גם לתפילה וגם לשיעורי התורה, שעל זה אין ויכוח.
משה גפני: אז הוספנו את המילה תרבות תורנית ומישהו אמר תרבות יהודית, ואני מוכן שייאמר תרבות יהודית.
משה גפני: להוריד בכלל את הסעיף הזה, אבל תמצאו פתרון.
משה גפני: אותי לא מעניין שום דבר.
משה גפני: אני בעד הקונצנזוס.
משה גפני: יש מספיק מלחמות או מאבקים אמיתיים בנושא של דת ומדינה אבל זה לא המקרה.
משה גפני: מה שהוא לא המקרה, בואו נוריד אותו.
רחל אדטו: אני אומר לך היכן הבעיה.
רחל אדטו: הבעיה היא שאנחנו מאוד טובים על חשבונם של אחרים ואני אומר לך היכן הבעיה.
רחל אדטו: אנחנו טובים על חשבון המועצות המקומיות, אנחנו נותנים פטור לארנונה, אנחנו טובים על חשבון העיריות ונותנים פטור מארנונה.
רחל אדטו: כלומר, נוגסים בעוד דבר שהוא לא שלנו.
משה גפני: אתם מתנגדים לחוק?
רחל אדטו: כל הזמן התנגדנו.
רחל אדטו: מהיום הראשון שלו התנגדנו.
שי חרמש: במליאה לא הצבענו בעד.
משה גפני: אם קדימה מתנגדת לחוק, יורדת המחויבות שלי לניסוח.
משה גפני: אם פותחים את הדיון מחדש, אז פותחים את הדיון מחדש.
קריאה: על ההסכמות צריך להתקיים איזשהו דיון כי הם לא יודעים על ההסכמות.
קריאה: אתה יודע לאיזה הסכמות הגעתם?
נסים זאב: אם הם היו רוצים, הם היו מגיעים אתנו להסכמה אבל הם לא יודעים מה הם רוצים.
משה גפני: אני עושה הפסקה בדיון הזה ועובר לסעיף הבא.
משה גפני: נחזור אל הסעיף הזה לאחר מכן.
משה גפני: חברת הכנסת אדטו, אני רוצה ללכת לקונצנזוס.
משה גפני: זאת השאיפה שלי ברוב מוחלט של הדברים.
משה גפני: העיקרון הוא עיקרון.
משה גפני: לדאוג למועצות המקומיות ולדאוג לרשויות המקומיות, אני יודע כמוך.
משה גפני: גם עכשיו איחרתי בגלל דיון עם שר האוצר על הרשויות המקומיות.
משה גפני: החוק פוטר את בתי הכנסת מארנונה כמו שהוא פוטר עוד סעיפים אחרים והוא פוטר גם מסגדים וכנסיות.
רחל אדטו: לא בתי חולים.
משה גפני: גם על זה אני נאבק.
משה גפני: למה את רוצה לפגוע ברשויות?
רחל אדטו: אני לא רוצה.
משה גפני: אז את נגד פטור מארנונה?
רחל אדטו: אם מדברים, בוא נדבר באופן שיטתי.
רחל אדטו: למה בית חולים שערי צדק משלם ארנונה מלאה לעיריית ירושלים?
חיים אורון: אבל לבתי ספר יש פטור.
משה גפני: אי אפשר להרחיב את העניין הזה.
חיים אורון: בוא נדבר בלשון בני אדם.
חיים אורון: אתה מדבר על מפעלי תרבות בבתי הכנסת, ואני מסכים.
חיים אורון: בכל מקום בו יש מפעל תרבות, תורני או לא תורני, יהיה פטור.
חיים אורון: אני לא יודע לאיזה הסכמות ועם מי אתה רוצה להגיע.
משה גפני: אני יכול לומר כל מה שאתה רוצה.
משה גפני: אם אתה רוצה שאני אומר, אני אומר.
משה גפני: אני רוצה לפטור דרך החוק הזה ישיבות, בתי ספר של החינוך העצמאי.
משה גפני: אני יכול לומר הכל.
משה גפני: אמרתי ואני חוזר ואומר - מה שמציע נסים זאב, הוא הסכים לזה ולא הייתי עושה את זה בלעדיו, מכיוון שהוא יוזם החוק - שמדובר על בתי כנסת.
משה גפני: בתי כנסת פטורים על פי החוק מתשלום ארנונה.
משה גפני: אמר הראל גולדברג ממשרד המשפטים ואמר נסים זאב כאשר הוא הציג את ההצעה במליאת הכנסת שמתחילה עכשיו פתאום בעיה כאשר באים אנשים ואומרים שיש בבית הכנסת ישורון בירושלים, שהוא בית כנסת לכל הדעות, ספרייה ומכיוון שיש שם ספרייה, הוא לא כלול בפטור של בית הכנסת.
משה גפני: בית הכנסת, משמעותו רק שמתפללים בו שחרית, מנחה וערבית.
משה גפני: אני לא יודע מה קורה אם מתפללים לגשם, ואולי זאת כבר לא נקראת תפילה.
משה גפני: לזה מסכימים.
משה גפני: שתהיה פרשנות מה פירוש המילה בית הכנסת, אמרתי שהיועצת המשפטית תנסח.
משה גפני: היועצת המשפטית ניסחה.
משה גפני: הנושא של תרבות תורנית נכנס לעניין בגלל שבבתי כנסת מסוימים בחלקם יש גם הכנה לבר מצווה.
משה גפני: יש יועצים משפטיים שהם ממש אנשים מוכשרים, רציניים ולא מקובעים, אבל מה לעשות, יש יועצים משפטיים מטומטמים.
משה גפני: קורה, כמו בכל חברה.
משה גפני: יבוא אותו יועץ משפטי ויאמר שיש ספרייה, וספרייה זה כבר לא מקום תפילה, אבל המקום הוא כן מקום תפילה.
משה גפני: הגענו לנוסחה של תרבות תורנית או תרבות יהודית.
חיים אורון: זאת תרבות.
נסים זאב: תשאיר תרבות.
משה גפני: כל ניסוח שתציעו.
משה גפני: כל ניסוח שאתם רוצים.
חיים אורון: אני רוצה להביא את זה לאבסורד.
משה גפני: אם אתה מתנגד לחוק, זה בסדר, אז ההתנגדות היא התנגדות, אבל אם אנחנו מסכימים על העיקרון, והיה נדמה לי שהסכמנו על העיקרון.
משה גפני: אם לא הסכמנו לעיקרון, לא הייתי אומר את הדברים ולא הייתי מביא את זה היום.
נסים זאב: גם אתמול במליאה כולם הצביעו פה אחד.
רחל אדטו: לא הייתה הצבעה פה אחד.
נסים זאב: 21 מול אחד.
נסים זאב: תראי את המספרים.
נסים זאב: היו 22 חברי כנסת ו-21 הצביעו בעד.
רחל אדטו: דרך אגב, איפה הרפורמים נכנסים כאן?
נסים זאב: גם רפורמים.
נסים זאב: אל תצא נגד הרפורמים.
נסים זאב: זה כולל מסגדים וכולל כנסיות
משה גפני: אני רוצה להבין, וזה לא קשור לחוק הזה, מבחינת קדימה.
משה גפני: אני רוצה להבין את הנושא הזה כדי שאני אדע.
משה גפני: אמר לי יוחנן פלסנר שהוא ממלא מקום יושב ראש סיעת קדימה שלמושב הבא בעזרת השם הוא יגיד לי בדיוק מי מוסמך מטעם קדימה להסכים ומי לא מוסמך להסכים.
משה גפני: אז עד הקיץ אני במתח.
משה גפני: אני לא הבנתי, יכול להיות שטעיתי בעניין הזה, באמת ובתמים אני רוצה להביא להסכמה ברוב הדברים האפשריים, בעיקר בנושאים של דת ומדינה.
משה גפני: יש לנו מספיק מחלוקות.
משה גפני: אמרתי, בעניין הזה אני אגיע להסכמה.
משה גפני: אמרתי שאני לא נוגע בניסוח ותאמרו מה שאתם רוצים.
משה גפני: אלה העקרונות, אלה הבעיות, אמרתי שהיועצת המשפטית תנסח והיא ניסחה.
משה גפני: פתאום באו אלי במליאה ואמרו שאדע.
משה גפני: אמרתי שקדימה הצביעה בעד בוועדה, אבל אמרו לי שמי שהצביעו בעד בוועדה, הוא איננו מוסמך לדבר בשם סיעת קדימה.
משה גפני: נדמה לי שגם יואל חסון היה כאן.
משה גפני: עכשיו את מגיעה, ואת חברה בכירה בקדימה, ואני מאוד מכבד אותך, ואת אומרת שאת בכלל מתנגדת לחוק.
משה גפני: אם סיעת קדימה התפצלה, זאת גם דרך ואני לא אומר שלא.
נסים זאב: אני רוצה להזכיר לך שהייתה שאלה האם מדובר בפעילות עסקית או בתרומה עסקית.
נסים זאב: אמרנו שלנו זה לא משנה.
משה גפני: אני לא אצביע ואין לי יותר עסקים אתכם.
משה גפני: כי באה חברת הכנסת אדטו ואומרת שהיא מתנגדת לחוק.
יוחנן פלסנר: חכה רגע.
נסים זאב: היא לא מאמינה שאתמול כולם הצביעו בעד חוץ מנציג מרצ.
נסים זאב: חוץ מאילת גילאון, כולם הצביעו בעד.
משה גפני: אני עשיתי הפסקה וביקשתי מחבר הכנסת מאיר שטרית שישב עם היועצת המשפטית ויגיע לנוסח.
משה גפני: אומרת עכשיו היועצת המשפטית שמאיר שטרית מבקש להוריד את המילה "תרבות תורנית".
משה גפני: אמרתי שמבחינתי אין בעיה אבל ביקשתי שהוא ימצא פתרון לספרייה ולהכנות לבר-מצווה.
משה גפני: שיציע נוסח, איזה נוסח שאתם רוצים.
חיים אורון: לימוד תורה.
משה גפני: לימוד תורה הוא לא ספרייה.
משה גפני: בעיריית ירושלים אומר משהו יועץ משפטי כלשהו.
חיים אורון: לכן עושים חוק?
נסים זאב: כן, לכן עושים חוק.
נסים זאב: הפרשנות עקומה וצריך להבהיר אותה.
יוחנן פלסנר: דיברנו אתמול.
יוחנן פלסנר: הלך מאיר שטרית וישב עם היועצת המשפטית, סגרו נוסח.
משה גפני: אני רק שואל איך פותרים את הבעיה של ספרייה ושל הכנה לבר-מצווה.
הראל גולדברג: לגבי ספרייה לא הייתה כוונה לשנות.
הראל גולדברג: הממשלה התכוונה בהבעת העמדה שלה ביחס להצעת החוק להבהרה אחת וההבהרה אומרת שאם לגבי אותו חלל שבו מתקיימת תפילה, בית הכנסת, בנוסף לשימוש של תפילה, בנוסף לייעוד של תפילה, מתקיימים ייעודים נוספים נלווים של תרבות תורנית ולימוד תורה, במקרה כזה אנחנו חושבים שלמרות השימושים הנוספים, אין בהם כדי לגרוע ממתן הפטור המלא לאותו חלל.
הראל גולדברג: יחד עם זאת, לגבי ספרייה, עמדת הממשלה הייתה שמתחם של ספרייה ככל שהוא נפרד מהמתחם של התפילה, צריך להיות ממוסה בארנונה.
נסים זאב: הוא לא נפרד אלא הוא חלק.
משה גפני: מה אתה מציע לכתוב?
הראל גולדברג: לגבי הנוסח?
הראל גולדברג: הנוסח שהוגש לקריאה ראשונה.
הראל גולדברג: ברשותכם, אני אקריא עם התיקונים.
משה גפני: אנחנו בהכנה לקריאה שנייה ושלישית.
משה גפני: אם תאמר נוסח שמוסכם על כולם, אני מצביע, ואם לא, אני לא מצביע.
הראל גולדברג: ברשותכם.
הראל גולדברג: "בית כנסת, לרבות מבנה או חלק ממבנה שייעודו העיקרי הוא קיום תפילה והשימושים הנוספים בו ככל שישנם אינם אלא ללימוד תורה ולתרבות תורנית והכל לגבי השטח המשמש לצורכי תפילה ושאין בו פעילות עסקית".
הראל גולדברג: מבחינתנו אין מניעה לכלול בו גם את הסיפא כמו שהוועדה החליטה בישיבה הקודמת, שאינה למטרת רווח וכולי.
יוחנן פלסנר: אנחנו מסכימים, חוץ מה"או לתרבות תורנית", שזה מה שסיכמנו.
יוחנן פלסנר: זאת כדי שזה לא ייקח את החוק למחוזות שאנחנו לא רוצים שהוא יהיה בהם.
נסים זאב: מה זאת תרבות תורנית?
נסים זאב: כדורגל הוא תרבות תורנית?
נסים זאב: מה ההגדרה של תרבות תורנית?
נסים זאב: אני אומר לך כי במקרה אני יודע כי אני עסקתי בזה כל חיי.
נסים זאב: בשעות אחר הצהרים יש לימוד תהילים, יש הלכות שמלמדים – זאת תרבות תורנית.
יוחנן פלסנר: זה לצורכי לימוד.
נסים זאב: זה לימוד.
יוחנן פלסנר: לימוד יש לך כאן.
נסים זאב: זאת תרבות תורנית.
נסים זאב: כאשר אתה מלמד ילדים לבר-מצווה, זאת תרבות תורנית.
יוחנן פלסנר: הבעיה היא שתרבות תורנית זה מושג רחב.
חיים אורון: ברגע שאתה מקבל את ההצעה שלו, כאשר מדובר רק על החלל שמשמש לתפילה, נגמר כל הסיפור.
חיים אורון: כי יש פעם אחת פטור מארנונה.
יוחנן פלסנר: על זה דיברנו.
יוחנן פלסנר: כל הסיפור הוא על החלל הזה.
חיים אורון: על החדרים בחוץ אין פטור.
חיים אורון: זה מה שנאמר בחוק.
נסים זאב: הפטור שהיה עד היום ימשיך להיות.
נסים זאב: אנחנו לא הולכים לצמצם.
נסים זאב: אני מודיע את זה לפרוטוקול.
נסים זאב: עוד מעט יאמרו שגם בית שימוש של בית כנסת, לא יהיה לו פטור ואני אומר את זה בצורה הכי בוטה.
משה גפני: אנחנו מתקרבים לפתרון.
נסים זאב: לא, אני לא רואה אותו.
נסים זאב: אני רואה אטימות.
נסים זאב: עד היום בתי הכנסת בממוצע נבנים בשטח של כ-500 מטרים, 400 מטרים, ומשרד הבינוי והשיכון היה שותף.